OMWOGEZI wa poliisi mu Kampala n’emiriraano Luke Owoyesigyire ategeezezza nga bwe baakakwata abantu babiri nga balina kye bamanyi ku musajja agambibwa okutta Allen Nakiyingi abadde omusomesa ku ssomero lya St. Agnes Nursery and Primary School.
Abaakwatiddwa kuliko; Nowerina Namaato 45, abadde yeeyita Maama Kakaire omutuuze w’e Kayunga ne Susan Nalunkuuma omutuuze w’e Matugga. Owoyesigyire yagambye nti mu sitatimenti Namata gye yakoze ku poliisi yategeezezza nti, Julius Kakaire Ssemanda yali mulwadde we era ekiseera ekiwanvu kye yamala ewuwe yali amujjanjaba.
lug_Latn lug_Latn